el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el en el el en en el en el el en en el el el el el el el en el el el el en el en el el en en en en en en en en en en en en en en en en el el
Disclaimer: Αυτά τα previews είναι κείμενα που ανεβάζω στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Με έπεισαν, και τα δίνω και σε εσάς. Το χούμορ μου είναι κάτι που δεν πρόκειται να αλλάξω, οπότε αν σας ενοχλεί, μην το διαβάσετε. Αν και καλό είναι να γελάτε και λίγο με τις ομάδες σας!
Α και μπείτε στο φόρουμ. Ειλικρινά. Χάνετε.
Eγώ τα είπα πριν το ματς της Πέμπτης:
Εντωμεταξύ αυτοί οι Kansas City Chiefs είναι τρελοί; Μπορούσαν να αφήσουν τον Mahomes να ξεκουραστεί την προηγούμενη αγωνιστική, ξέροντας ότι παίζουν την Πέμπτη, και με τους Raiders σε bye δε θα έχαναν την πρωτιά. Τώρα κι έχασαν, και παίζουν νωρίς, ενάντια στον Von Miller.
Nα πω ότι δεν τα είπα; Το ξέρω ότι σπανίως αφήνεις τον βασικό σου quarterback εκτός αγωνιστικής δράσης, αλλά η περασμένη Κυριακή, με τους Raiders σε bye, ήταν ιδανική. Ξέρεις ότι χωρίς τον Mahomes, οι Chiefs δεν θα πάνε μακριά, και ξέρεις ότι έχει τον αστράγαλό του. Και τι κάνεις, τον βάζεις να παίξει και να κάνει QB sneak. Μα, βράδυ πήρατε το δίπλωμα προπονητικής, ή όλα τα κάνουμε για να διευκολύνουμε τη ζωή της Βοστώνης;
Αυτό το ματς πέρασε, όμως. Πάμε στα επόμενα, και στα τρία δυνατότερα της εβδομάδας.
Κύριες και κύριοι, αυτή η εβδομάδα είναι γνωστή ως η Εβδομάδα των Divisionals. Τρία ματς θα σας βάλω, και τα τρία θα είναι divisional που, χωρίς πλάκα, παίζουν για τις πρώτες θέσεις. Δύο από αυτά είναι σε αρκετά κλειστές division, ενώ το ένα παίζεται μεταξύ των μοναδικών ομάδων που έχουν ευκαιρία για πρωτιά. Και πάμε στο ντέρμπι του Βορρά. Αλλά πριν ξεκινήσω:
Η κατακραυγή ενάντια στη διαιτησία ξεκίνησε από το περσινό φιάσκο με τους Saints και τους Rams, όπου ενάντια και στις 2 ομάδες ήταν αισχρή. Μπήκε το challenging του pass interference, και το μόνο που έχουμε δει είναι τα πράγματα να γίνονται χειρότερα. Το περασμένο ντέρμπι της Δευτέρας έριξε ακόμα και τον Barry Sanders, που συνήθως δε λέει πολλά, στο Τουίτερ, όπου σχολίασε τη διαιτησία. Όλοι σχολιάζουν τη διαιτησία φέτος, κι ειλικρινά δε ξέρω τι θα γίνει με αυτή. Θα κοστίσει πάλι κανένα ματς στα playoffs, και θα γίνει το Ελ Αλαμέιν.
Not saying that we would not have been able to overcome those calls if we had converted TDs in the red zone, but man they hurt
— Barry Sanders (@BarrySanders) October 15, 2019
Στα του ματς. Lions, τελευταίοι, Vikings, δεύτεροι. Οι Lions αν κερδίσουν, και χάσουν οι Bears από τους Saints, οι Lions μπορούν να σκαρφαλώσουν στην τρίτη θέση, και να επιστρέψουν στην κούρσα. Για αυτό, όμως, θα πρέπει να περάσουν το εμπόδιο των φορμαρισμένων Vikings, που έκαναν σεφτέ με Giants αλλά κι Eagles, και θέλουν να φτάσουν τους Packers στην κορυφή. Η έδρα πάντα λέει πολλά, κι οι Lions σίγουρα θα αναζητάνε μία νίκη μετά από δύο αρκετά δύσκολα ματς που είχαν τεράστιες ευκαιρίες να κερδίσουν. Πατροπαράδοτο ντέρμπι της NFC North, που δε χάνεται.
Τι κοινό έχουν αυτές οι δύο ομάδες; Είναι οι μόνες που φέτος βρήκαν τον κρυπτονίτη του Κάνσας, και του Patrick Mahomes. Οι 2 μοναδικές ήττες των Chiefs έχουν έρθει από το έργο αυτών των δύο, που κατάλαβαν ότι ο μόνος τρόπος να κερδίσεις έναν εξαιρετικό quarterback, είναι να μην του δώσεις τη μπάλα στα χέρια. Εδώ όμως δεν υπάρχουν Chiefs, αλλά τα bragging rights της AFC South.
Οι Colts έρχονται ξεκούραστοι από μία σημαντική bye week, ενώ το Χιούστον απολαμβάνει τους καρπούς μίας σταθερότερης offensive line. Ο Deshaun Watson είναι πιο έμπειρος και ταλαντούχος από τον Jacoby Brissett, αλλά ο Brissett έχει την ευχέρεια μίας σχεδόν ολοκληρωμένης ομάδας. Η νίκη είναι μονόδρομος για τους Colts, που όχι μόνο θα πάρουν τη divisional νίκη από τους αήττητους ενάντια στην AFC South Τexans, αλλά θα σκαρφαλώσουν και στην κορυφή. Μεγάλο ματς, χωρίς να μπορώ να προβλέψω αν θα είναι με πολλούς πόντους ή ένα αμυντικό φεστιβάλ.
Dak Prescott reportedly turned down contract of $30 million, wants $40 million annually.
Sorry, Prescott, sorry Cowboys. Αν οι Eagles δεν είχαν χάσει μέχρι και τον παγκοτρίφτη πίσω στην άμυνα, δε θα είχατε πού να κρυφτείτε στην ανατολική NFC. Ας όψεται που τα αετόπουλα παραπαίουν, και μπορείτε να τα κοντράρετε. Αυτό το ντέρμπι ίσως να είναι το κοντινότερο από όλα τα σημερινά. Ρεκόρ του 3 – 3, 2 – 1 εντός, 1 – 2 εκτός, και για τις δύο. Οι Cowboys έχουν μία παραπάνω νίκη σε divisional αγώνα, οι Eagles μία παραπάνω ήττα σε conference αγώνα. Καταλαβαίνετε λοιπόν, ότι η νίκη είναι και για τις δύο πολύ σημαντική, ειδικά αν η Ανατολή αποτύχει να βγάλει wild card.
O Carson Wentz αμοίβεται τα δεκαπλάσια λεφτά από τον Prescott, κι οι Cowboys δεν έχουν κερδίσει φέτος ομάδες με νικηφόρο ρεκόρ. Τι θα κάνουν λοιπόν με μία ομάδα του 3 – 3, που δεν είναι ούτε καλή αλλά ούτε αδύναμη; Εδώ είναι το μεγάλο τεστ ντράιβ, ό,τι πρέπει για ξημερώματα Δευτέρας.
Bold Bet α λα Παρασκευάς της εβδομάδας
Jets με χάντικαπ (ρεκόρ 2 – 2)
Το δέχομαι. Ο Τομ Μπρέιντι είναι ομορφότερος από εμένα. Εντάξει δε θα έχει ποτέ αυτό το επαρχιώτικο τσαγανό, το στήσιμο ενός σωστού άντρα, αλλά έχει αυτό το ξανθό που όλοι ξέρουμε πως σε ανεβάζει επίπεδα. Ρωτήστε τον Αλαίν Ντελόν. Αλλά! Ο Σαμ Ντάρνολντ είναι άλλη πάστα. Βλέπετε ζωή σε αυτά τα μάτια, στις μπούκλες. Ο άνθρωπος γύρισε με πρησμένο συκώτι και νίκησε τους γελαδάρηδες! Εύγε! Αν δεν τα καταφέρεις να αναδειχτείς ενώ είσαι στα πρόθυρα θανάτου πώς μπορείς να λέγεσαι αρχηγός; Να δείτε που έχει ελληνικές ρίζες.
Από εμένα και το NFLGreece, σας ευχόμαστε καλή αγωνιστική!
Previous Post Tα ματς της εβδομάδας: Week 6
Next Post Τα ματς της εβδομάδας: Week 8
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.